Diari Oficial de la Generalitat Valenciana


Sumari del DOGV 4171, del 18-01-2002 (2002/208)

Informació pública de l'aprovació del programa d'actuació integrada, pla de reforma interior de millora i projecte d'urbanització per al desenvolupament de les unitats d'execució A-10, A-15 resta sense desenvolupar, i A-13 en part del sòl urbà del Pla General d'Ordenació Urbana vigent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/208


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del programa d'actuació integrada, pla de reforma interior de millora i projecte d'urbanització per al desenvolupament de les unitats d'execució A-10, A-15 resta sense desenvolupar, i A-13 en part del sòl urbà del Pla General d'Ordenació Urbana vigent. [2002/X208]
  
?Primer
  
Desestimar les al×legacions presentades pel senyor Serafín Guinot Feliu, en data 7 de febrer de 2001 (Reg. entrada núm. 1.521), i pel senyor Juan Usó Abad, en data 8 de febrer de 2001 (Reg. entrada núm. 1.594), basant-se en les consideracions efectuades en aquest informe i traslladar a l'agente urbanitzador les al×legacions formulades pel senyor Juan Usó Abad, referides al centre de transformació i explotació agrícola, perquè es tinguen en compte a efectes reparcel×latoris.
  
Segon
  
Aprovar el programa d'actuació integrada, pla de reforma interior de millora i projecte d'urbanització per al desenvolupament de les unitats d'execució A-10, A-15 resta sense desenvolupar i A-13 en part del sòl urbà del Pla General d'Ordenació Urbana vigent, amb les següents modificacions parcials que s'inclouen de conformitat amb el que estableix l'art. 47.1 de la Llei 6/94 de la Generalitat Valenciana:
  
A. En relació amb proposició economicofinancera
  
1. El cost de l'obra urbanitzadora previst en l'apartat 5.1 ha d'ajustar-se al nou pressupost del projecte d'urbanització, de manera que les càrregues urbanístiques són les següents:
  
COSTOS D'URBANITZACIÓ (CU) 606.330.202 PTA. (100% CU)
  
DESPESES GENERALS (GG) 52.860.385 PTA. (13,00% CU)
  
BENEFICI URBANITZADOR (BU) 46.920.497 PTA. (6,00% CU)
  
SUMA 233.168.999 PTA
  
16% IVA 12.125.673 PTA.
  
TOTAL 321.163.167 PTA. (IVA inclòs)
  
2. En relació amb l'apartat 5.2, s'ha de fer constar expressament que, malgrat els valors resultants del programa i el percentatge de retribució que s'hi preveu, el valor de les compensacions en metàl×lic per diferències d'adjudicació s'ha de justificar en el projecte de reparcel×lació.
  
3. S'ha de suprimir l'apartat 5.3.
  
4. En l'apartat 6.1 s'ha d'indicar que la proporció o part dels solars resultants de l'actuació que constitueixen la retribució a l'urbanitzador és Z = 0,4856.
  
B. En relació amb el conveni urbanístic
  
1. En l'estipulació 1, paràgraf segon cal fer referència al projecte d'urbanització presentat i no a l'avantprojecte. Així mateix, s'ha d'esmentar únicament el compromís de redactar i presentar els projectes d'urbanització modificats o complementaris, si fa al cas, i el projecte de reparcel×lació (paràgraf tercer).
  
2. En les estipulacions 2.4.1 i 6.2.2 s'ha d'eliminar així mateix la referència del projecte d'urbanització, que ja apareix en l'expedient. Així mateix, en la primera d'elles s'ha de reduir a tres els mesos per a la presentació del projecte de reparcel·lació.
  
3. En relació amb l'article 85.1 de la LRAU s'ha d'afegir en l'estipulació 2 un apartat en què es fixe el termini màxim d'edificació en vuit anys.
  
4. La garantia de promoció oferida en l'estipulació 4.1. s'ha de dipositar en el termini de 15 dies a comptar des de la notificació de l'aprovació i adjudicació del programa, per la quantitat de 54.676.725 (7% del cost d'urbanització amb IVA).
  
5. El règim de penalitats previst en l'estipulació 8.5 ha de fer referència a l'article 95 del text refós de la Llei de Contractes de les Administracions Públiques.
  
C. En relació amb el pla de reforma interior
  
- Cal suprimir l'últim paràgraf de l'apartat 2.1 de la memòria justificativa.
  
- Cal suprimir els paràgrafs existents entre les fitxes de característiques de la UE A15 (resta sense desenvolupar) i de la UE A10 (completa).
  
- Cal expressar que la redelimitació de les unitats d'execució no altera l'aprofitament subjectiu que anteriorment corresponguera als propietaris afectats. Com a conseqüència d'això, l'aprofitament mitjà de la unitat d'execució A13 (en part) serà el mateix que el de la unitat d'execució A13 (completa). A aquest efecte, en el pla s'ha de disposar que l'urbanitzador ha de compensar als propietaris de l'àmbit de la unitat d'execució A13 (en part) la diferència entre l'aprofitament mitjà d'aqueix àmbit i l'aprofitament originari (A-13 completa). Tanmateix, l'urbanitzador pot efectuar la reserva de l'aprofitament corresponent.
  
- En relació amb el punt anterior, cal suprimir les fitxes de la unitat d'execució A13 (en part) i (resta sense desenvolupar), i de la unitat d'execució A15 (resta sense desenvolupar) A10 (completa) i A13 (en part).
  
- Així mateix, en relació amb els aprofitaments, cal assenyalar expressament en el PRI la consideració a efectes reparcel·latoris del que estableix la disposició transitòria cinquena de Reial Decret Legislatiu 1/1992, de 26 de juny, pel qual s'aprova el text refós de la Llei sobre el Règim del Sòl i Ordenació Urbana.
  
D. En relació amb el projecte d'urbanització
  
S'assenyalen tot seguit una sèrie de correccions qe cal tindre en compte per l'urbanitzador, que es consideren susceptibles d'esmenar-se amb posterioritat a l'aprovació del projecte, sense alterar el cost global del programa
  
- Cal completar el disseny de la jardineria amb criteris de qualitat proporcionats als empleat en altres unitats d'execució recents i similars en el municipi. En particular, cal preveure alguna zona de paviment rígid (no tot de terra), enllumenat decoratiu, mobiliari urbà, etc.
  
- La xarxa i les característiques de qualitat dels materials de l'abastament d'aigua potable s'adequaran als criteris de l'empresa concessionària del servei, FACSA, de conformitat amb l'Informe previ sobre la xarxa d'aigua potable de la unitat d'execució A-10, que està en poder del promotor.
  
- Cal preveure el volum de terraplè necessari en sobreample de talussos per a garantir l'estabilitat de l'obra, corregint a aquest efecte els plànols de seccions tipus del viari.
  
- Cal revisar la partida per a senyalització vertical, que ha de ser de qualitat similar a l'empleada en unitats de execució confrontades (pals d'alumini o acer lacat).
  
E. En relació amb l'execució del projecte d'urbanització
  
- Abans de l'inici de les obres (acta de comprovació del replantejament), cal aportar els convenis formulats amb les companyies subministradores (Iberdrola, Telefònica, etc.)
  
- A la vista dels compromisos de coordinació amb aqueixes companyies que s'adjunten a l'oferta del promotor, se li adverteix que no l'Ajuntament no admet supòsits de retaxació de càrregues basats en eventuals mancances o omissions de les xarxes de serveis prevists respecte a les que definitivament s'implanten i justifiquen en el projecte.
  
- La direcció facultativa serà designada per l'Ajuntament, amb càrrec als costos previstos en la proposició economicofinancera, supervisant-ne l'Ajuntament el compliment i liquidació de mode similar al de les certificacions i liquidació de les obres, tot això amb el fi de garantir el correcte compliment de les condicions d'execució del programa, i segons el següent procediment:
  
1. La direcció facultativa la designa l'Ajuntament a proposta de l'urbanitzador. L'Ajuntament es reserva la facultat de refusar aqueixa proposta, per raons d'incompatibilitat, incapacitat o oportunitat, degudament justificades, si n'hi havia.
  
2. L'urbanitzador ha de proposar així mateix una assistència tècnica per a garantir el correcte seguiment i control de les obres. El nomenament és igualment ratificat per l'Ajuntament, i són aplicables les cauteles i reserves expressades en el punt anterior.
  
3. La proposta d'assistència tècnica contindrà almenys, les següents especificacions:
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, etc.).
  
- Pressupost, amb detall de costos de controls i d'assistència, i justificació del seu import en relació amb les quanties habituals de control de qualitat i l'abast de la prestació (mínim 0'5% sobre PEM).
  
4. L'assistència tècnica ha de cursar informes periòdics i resultats dels controls a la direcció facultativa i l'Ajuntament, de manera sistemàtica i simultània. L'Ajuntament pot formular les instruccions pertinents a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
- Són aplicables les disposicions relatives al replantejament, control i recepció de les obres establides en la legislació de contractes de l'Estat.
  
- Cal aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.
  
Tercer
  
Decidir com a modalitat de gestió la gestió indirecta, i delegar la condició d'agent urbanitzador en favor de la iniciativa empresarial que s'expressarà.
  
Quart
  
Adjudicar l'execució del programa d'actuació integrada per al desenvolupament de les unitats d'execució A-10 completa, A-15 sense desenvolupar i A-13 redelimitada a la mercantil Iniciativas Benymar, SL, d'acord amb l'alternativa tècnica i proposició juridicoeconòmica que ha presentats i amb les modificacions que figuren en el punt dispositiu segon d'aquest acord, i condicionar l'adjudicació al compliment del que assenyala el punt següent i a la seua inscripció en el Registre de Programes i Agrupacions d'Interès Urbanístic.
  
Cinquè
  
Requerir la mercantil Iniciativas Benymar, SL. perquè diposite en la Tresoreria municipal la garantia de 60.620.746 PTA (7% cost d'urbanització) en el termini de 15 dies, comptadors des de la notificació d'aquest escrit, i perquè, en el termini de 30 dies, subscriga el conveni urbanístic proposat, amb les modificacions que s'arrepleguen en l'apartat segon d'aquesta part dispositiva. En aquest dit termini ha de presentar el projecte d'urbanització i pla de reforma interior de millora rectificats i visats pel col·legi professional corresponent.
  
Sisè
  
Traslladar el programa d'actuació integrada i el pla de reforma interior objecte d'aprovació i adjudicació a la Conselleria competent en urbanisme, de conformitat i a l'efecte previst en l'article 47.7 de la LRAU.
  
Setè
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Vuitè
  
Publicar l'aprovació del programa d'actuació integrada i del pla de reforma interior en el Butlletí Oficial de la Província, i del projecte d'urbanització de la unitat d'execució A-10 completa, A-15 en part i A-13 redelimitada en el Diari Oficial de la Generalitat Valenciana, tal i com disposen els articles 59.4 i 34 de la Llei 6/94, de 15 de novembre.
  
Novè
  
Notificar aquest acord a les persones interessades, i comunicar-los que contra aquest, per posar fi a la via administrativa, poden interposar, en el termini d'un mes a partir de l'endemà de la seua notificació, recurs potestatiu de reposició davant aquest ajuntament Ple, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol?.
  
Cosa que es fa pública perquè en prengueu coneixement, de conformitat amb el que disposa l'art. 34 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.